ગોમતીપુર વિસ્તારમાં આવેલા ચારતોડા કબ્રસ્તાનના છાપરામાં રહેતી શાહજહાં ઉર્ફે ગુડ્ડી શેખ અને તેનો પતિ મોહંમદ સોહિલ શેખ ગાંજાની ખેપ મારતાં હોવાની બાતમી રામોલ પોલીસને મળી હતી. બાતમીના આધારે બરોડા એક્સપ્રેસ હાઇવે પર પોલીસે વોચ ગોઠવતાં મોડી રાતે પતિ-પત્ની બેગમાં 6 કિલો ગાંજો લઇને આવ્યાં હતાં, જ્યાં પોલીસે તેમની ધરપકડ કરી હતી. રામોલ પોલીસ સ્ટેશનના પોલીસ ઇન્સ્પેક્ટર પરેશ સોલંકીએ જણાવ્યું છે કે શાહજહાં અને સોહિલ ચારતોડા કબ્રસ્તાન પાસે રહેતા અને નશાનો વ્યાપાર કરતા મોહંમદ ઇમરાન મોહંમદ ઉસ્માન શેખના ઇશારે ગાંજો લાવ્યાં હોવાની કબૂલાત કરી છે.